CELEX: E2011J0019
Language: et
Date: 2012-11-30 00:00:00
Title: Otsus, 30. november 2012 , kohtuasjas E-19/11 – Vín Tríó ehf. vs. Islandi riik (Kaupade vaba liikumine – Lubatavus – Hõlmatud tooted – EMP lepingu artiklid 11 ja 16 – Kaubandusliku iseloomuga riiklikud monopolid – Monopoli olemasolu ja tegutsemist käsitlev eeskiri – Toote valikut käsitlev eeskiri – Selliste alkohoolsete jookide müümisest keeldumine, mis sisaldavad stimulaatoreid, nagu kofeiin – Diskrimineerimine kodumaiste ja imporditud toodete vahel – Kodumaise tootmise puudumine)

14.3.2013   
            
            
               ET
            
            
               Euroopa Liidu Teataja
            
            
               C 75/15
            
         OTSUS,
   30. november 2012,
   kohtuasjas E-19/11
   Vín Tríó ehf. vs. Islandi riik
   (Kaupade vaba liikumine – Lubatavus – Hõlmatud tooted – EMP lepingu artiklid 11 ja 16 – Kaubandusliku iseloomuga riiklikud monopolid – Monopoli olemasolu ja tegutsemist käsitlev eeskiri – Toote valikut käsitlev eeskiri – Selliste alkohoolsete jookide müümisest keeldumine, mis sisaldavad stimulaatoreid, nagu kofeiin – Diskrimineerimine kodumaiste ja imporditud toodete vahel – Kodumaise tootmise puudumine)
   2013/C 75/08
   Kohtuasjas E-19/11 Vín Tríó ehf. vs. Islandi riik on Reykjavíki esimese astme kohus (Héraðsdómur Reykjavíkur) esitanud EFTA kohtule järelevalveameti ja kohtu asutamise kohta sõlmitud EFTA riikide lepingu artikli 34 alusel TAOTLUSE, et saada vastus küsimusele, kas EMP lepingu artiklid 11 ja 16 lubavad alkoholi jaemüügiga seotud riigimonopolil keelduda müümast oma jaemüügipunktides selliseid alkohoolseid jooke, mis sisaldavad stimulaatoreid, nagu kofeiin. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 30. novembril 2012 otsuse, mille resolutiivosa on alljärgnev.
   
                
            
            
               Asjaolu, et EMP riik sätestab õigus- või haldusaktis, et alkoholi jaemüügiga seotud riigimonopoli seisuses olev ettevõtja võib keelduda oma jaemüügipunktides müümast alkohoolseid jooke, mis sisaldavad stimulaatoreid, nagu kofeiin, ei ole vastuolus EMP lepingu artikli 16 lõikega 1.
            
         
                
            
            
               Kuid selline toote valimist käsitlev eeskiri peaks kehtima ühtemoodi nii kodumaiste kui ka imporditud stimulaatoreid sisaldavate alkohoolsete jookide suhtes. Kuna konkreetsel juhul kodumaist tootmist ei ole ja kuna toote valimist käsitleva eeskirja eesmärk ei ole kaitsta sarnaste toodete kodumaist tootmist, ei saa seda eeskirja käsitada muude EMP riikide ettevõtjate või toodete ebasoodsasse olukorda seadmisena.